Ur Qapqa

Ur Qapqa (qırımtatarça Or Qapı, rusça Перекоп) - 1920 yılğa qädär bulğan şähär, Ur muyınında urnaşqan.

Ur Qapqa - "çoqırda torğan işek" digän süz.

Ur Qapqa Qırımnı qıytğa belän qorı cir buyınça totaştıra.

 Tarix 

Ur Qapqa üz urnaştıruı säbäple zur strategik ähämiätkä iä bula.

Borınğı zamannan birle Ur Qapqa bay säwdä şähäre bulğan.

I ğasırda Pliniy Ur Qapqa urının Tafros dip atağan.

Qırım xanlığı waqıtında Ur Qapqa - qıytğa yağınnan Qırım yarımutrawın saqlağan töp kirmän.

Ur Qapqa kirmäneneñ xäräbäläre bügenge Ur Qapqa awılınnan 1 km arada urnaşa.

 Qırım xanlığın basıp alu 

Urıs ğäskäre Vasiliy Golitsin citäkçelegendä 1689 yılda şähärne basıp ala alamağan.

1736 yılda Minix citäkçelegendä rus ğäskäre Ur Qapqa qalasın basıp ala, läkin soñraq çigenä.

1771 yılda Vasiliy Dolgorukov citäkçelegendä rus ğäskäre Ur Qapqa qalasın basıp ala.

Qırım xanlığın basıp alğannan soñ Ur Qapqa - Tavriä gubernasınıñ Ur Qapqa öyäze üzäge.

 Cimerü 

1920 yılda Watandaşlar suğışında Qızıl Ğäskär häm Vrangel citäkçelegendäge Rus ğäskäre arasında bäreleş näticäsendä şähär tulısınça cimerelgän. Soñraq xäräbälär yanında isemdäş awıl kilep çığa, ul awıl älegä dä saqlanğan.

 Sıltamalar 
 http://www.perekop.info/

Төркем:Кырым
Төркем:Кырымның юкка чыккан шәһәрләре
Төркем:Әлифба буенча торак пунктлар